Cody Garrett Runnels Rhodes (s. 30. kesäkuuta 1985 Marietta, Georgia) on yhdysvaltalainen showpainija, joka työskentelee tällä hetkellä WWE:ssä Raw-brändissä. Hänet muistetaan myös ajastaan All Elite Wrestling (AEW)-organisaatiossa vuosina 2019–2022. Cody kuuluu showpainijaperheeseen, sillä myös hänen isänsä Dusty Rhodes ja velipuolensa Dustin Rhodes ovat showpainijoita. Rhodes on hallitseva WWE:n Undisputed World Champion (WWE:n kiistaton maailmanmestari), koska hänellä on tällä hetkellä hallussaan WWE Champion ja WWE Universal Championship mestaruudet.

Uran alku
---------

Cody Rhodes syntyi erittäin menestyneelle ammattipainijalle Virgil Runnels Jr.:lle, joka tunnetaan paremmin Dusty Rhodes painijanimellä, sekä hänen hänen toiselle vaimolleen Michelle Rubiolle. Codyllä on lisäksi sisko Teil ja velipuoli Dustin Rhodes. Kun Cody oli teini-ikäinen hän vaihtoi viralliseksi nimekseen Cody Garrett Runnels Rhodes  Rhodes menestyi painissa jo opiskeluaikoinaan, sillä hän voitti Georgian osavaltion turnauksen kahdesti.
Codyn isä Dusty aloitti harjoittamaan poikaansa hänen ollessa 12-vuotias, mutta nämä rajoittuivat kuitenkin lähinnä perusasioihin. Myöhemmin Codya kouluttivat ammattimaisemmin muun muassa Al Snow, Danny Davis, Randy Orton ja Ricky Morton.

WWE 2006-2016
-------------

Cody Rhodes vuonna 2007
Cody teki televisio debyyttinsä Raw-ohjelmassa heinäkuussa 2007. Ensimmäisen ottelunsa hän kävi Randy Ortonia vastaan ja hävisi ottelun. Syyskuussa Cody aloitti riidan Hardcore Hollyn kanssa, mutta hieman myöhemmin heistä muodostui joukkue. Cody voitti ensimmäisen WWE-mestaruuden yhdessä Hardcore Hollyn kanssa ja he pitivät World Tag Team Championship- mestaruutta hallussaan yli 200 päivää, jolloin Cody kääntyi Hollya vastaan. Cody jatkoi joukkuemestarina yhdessä Ted DiBiasen kanssa. Heidän mestaruuskausi katkesi välillä viikoksi, kun Batista ja John Cena voittivat sen, mutta saivat sen takaisin uusintaottelussa. Lopulta he hävisivät mestauuden syyskuussa 2008 Kofi Kingstonille ja CM Punkille.

Loppu vuodesta 2008 Cody ja Ted perustivat The Legacy-ryhmän yhdessä Randy Ortonin kanssa. Osana ryhmän tavoitetta oli auttaa Randy Orton vuoden 2009 Royal Rumblen voittoon ja siinä he onnistuivatkin. The Legacyn tarina päättyi vuoden 2010 alussa, kun Orton riitaantui ryhmän muiden jäsenten kanssa heidän ensin sekaannuttua hänen otteluihinsa. Nämä tapahtumat johtivat lopulta kolmiotteluun Wrestlemania 26-tapahtumassa, jonka voitti Randy Orton. Tämän jälkeen Cody siirtyi Rawista Smackdowniin ja ryhmä hajosi.

Tammikuussa 2011 Rhodesilla oli ottelu Rey Mysterion kanssa, jonka aikana Codyn nenä murtui Mysterion polvi-iskun johdosta. Rodes palasi hieman myöhemmin takaisin käyttäen kirkasta suojanaamaria kasvoillaan. Hän käytti suojanaamaria säännöllisesti myös aseena vastustajiaan vastaan. Codyllä oli marraskuussa 2011 Street Fight-ottelu Ortonia vastaan Smackdownissa. Ottelun aikana Orton rikkoi Codyn naamion ja tämän jälkeen Cody otteli ilman naamiota. Cody on pitänyt tätä aikaa hänen yhtenä parhaimmista hetkistään WWE:ssä.

Cody Rhodes tammikuussa 2015
Cody voitti elokuussa 2011 ensimmäisen henkilökohtaisen mestaruuden voittamassa WWE Intercontinental Championship-mestaruuden Ezekiel Jacksonilta. Rhodes piti mestaruutta hallussaan lähes 8 kuukautta, kunnes hävisi sen Big Show:lle Wrestlemania 28-tapahtumassa. Rhodes sai mestaruuden kuitenkin takaisin Big Show:lta kuukauden kuluttua Extreme Rules-tapahtumassa voitettuaan pöytä-ottelun, jossa Big Show astui vahingossa jalallaan pöydän läpi, mikä laskettiin häviöksi. Rhodes hävisi kuitenkin mestaruuden jo kolme viikkoa myöhemmin Christianille.

Vuoden 2013 syksyllä Cody muodosti joukkueen veljensä Goldustin kanssa. He haastoivat The Shieldin Roman Reignsin ja Seth Rollinsin WWE Tag Team Champions-mestaruudesta. Cody ja Goldust voittivat lokakuussa 2013 joukkuemestaruuden The Shieldiltä No Disqualification -ottelussa. Rhodesin veljekset pitivät mestaruutta hallussaan vuoden 2014 Royal Rumbleen asti, kunnes hävisivät sen New Age Outlaws-joukkueelle. Hieman myöhemmin Cody vaihtoi paininimekseen Stardust. Samaa nimeä oli käyttänyt myös hänen isänsä painiessaan American Wrestling Association-organisaatiossa. Stardust ja Goldust ottelivat useasti joukkuemestari The Usosia vastaan ja lopulta voittivat toisen kerran mestaruuden Night of Champions -tapahtumassa. Mestaruuden he hävisivät kahden kuukauden kuluttua pidetyssä Survivol Series-tapahtumassa Damien Mizdowille ja The Miz:lle. Pian tämän jälkeen veljesten joukkue hajosi.

Cody jätti eroanomuksensa WWE:lle 21.5.2016, ja heti seuraavana päivänä hän oli virallisesti jättänyt yhtiön. Cody mainitsi turhautuneensa yhtiön luovaan osastoon, sillä hän oli ehdottanut Stardust-hahmosta luopumista sekä ehdottanut lukuisia juonikuvioita, jotka oli jätetty kaikki huomiotta.

Vuodet 2016-2022
----------------

WWE:stä lähdön jälkeen Cody jatkoi työskentelyä itsenäisesti showpainissa, mutta luopui usein painiessa sukunimestään, välttääkseen kolfliktin WWE:n kanssa. Rhodesin ensimmäinen WWE:n ulkopuolinen ottelu oli Evolve 66:ssa elokuussa 2016 Zack Sabre Jr. vastaan, jonka hän voitti.

Paluu WWE:hen 2022-
-------------------

Cody Rhodes palasi WWE:n vuoden 2022 Wrestlemania 38:ssa otellen voitokkaasti Seth Rollinsia vastaan.

Cody Rhodes voitti vuoden 2023 Royal Rumble pay-per-view tapahtumassa miesten Royal Rumble-ottelun ja kohtaa hallitsevan WWE Undisputed Universal mestarin, Roman Reigns'in WrestleMania 39:ssä.

Mestaruudet ja saavutukset
--------------------------

* **All Elite Wrestling**
	+ AEW TNT Championship (3 kertaa)
	+ AEW TNT Championship Tournament (2020)
* **Alpha-1 Wrestling**
	+ A1 Tag Team Championship (1 kerta)yhdessä Ethan Pagen kanssa
* **Bullet Proof Wrestling**
	+ BPW Championship (1 kerta)
* **Global Force Wrestling**
	+ GFW NEX\*GEN Championship (1 kerta)
* **National Wrestling Alliance**
	+ NWA World Heavyweight Championship (1 kerta)
* **New Japan Pro-Wrestling**
	+ IWGP United States Heavyweight Championship (1 kerta)
* **Northeast Wrestling**
	+ NEW Heavyweight Championship (1 kerta)
* **Ohio Valley Wrestling**
	+ Ohio Valley Wrestling Championship (1 kerta)
	+ Ohio Valley Wrestling Tag Team Championship (2 kertaa) Shawn Spearsin kanssa
* **Ring of Honor**
	+ ROH World Championship (1 kerta)
	+ ROH World Six-Man Tag Team Championship (1 kerta) yhdessä The Young Bucks kanssa
* **What Culture Pro Wrestling**
	+ WCPW Internet Championship (1 kerta)
* **WWE**
	+ World Tag Team Championship (4 kertaa) Hardcore Hollyn,Ted DiBiasen ja Jey Uson kanssa.
	+ WWE Tag Team Championship (3 kerta) Drew McIntyren ja Dustin Rhodesin kanssa.
	+ WWE Intercontinental Champion (2 kertaa)
	+ WWE SmackDown Tag Team Championship (1 kerta) Jey Uson kanssa
	+ Miesten Royal Rumble voitto 2023 ja 2024

Lähteet
-------

1. 1 2 3 4 5 6 7 8  Cody Rhodes Wrestlingdata-sivustolla Viitattu 28.1.2024
2. 1 2 3 4  WWE virallinen sivusto
3. ↑  Cody Rhodes. Online World of Wrestling.
4. ↑  Cody Rhodes (Arkistoitu – Internet Archive). Slam.canoe.ca.
5. ↑  WrestleMania XL results: Powell’s live review of night two with Roman Reigns vs. Cody Rhodes for the WWE Universal Championship with Bloodline Rules, Seth Rollins vs. Drew McIntyre for the World Heavyweight ChampionshipViitattu 8.4.2024 (englanniksi)
6. ↑  My legal last name is runnels rhodes...both. Do your research fuckface. (Been that way since I was 15) *Twitter* Viitattu 2.2.2024
7. ↑  LASSITER WRESTLING TROJANSViitattu 2.2.2024
8. ↑  Dusty trained me in a very different way, but in the ring he literally just gave me a bodyslam, a chop, and a hip toss when I was 12. That’s it ha. Al Snow/Robert Gibson/Danny/Orton were the guys who actually trained me*twitter* Viitattu 2.2.2024
9. ↑  Raw Results - 7/16/07 - Corpus Christi, TX (Final 'Bash' build & more)Viitattu 2.2.2024
10. ↑  [ Cody Rhodes & Hardcore Holly
Dec. 10, 2007]Viitattu 2.2.2024
11. ↑  Big names still on top after Night of Champions Viitattu 2.2.2024
12. ↑  Raw: Cena & Batista drop belts; Kane's mystery revealedViitattu 3.2.2024
13. ↑  Just desserts*WWE* Viitattu 3.2.2024
14. ↑  Orton triumphs, Cena survives, Hardy falls at Royal RumbleViitattu 3.2.2024
15. ↑  Randy Orton wins Triple Threat Match vs. Ted DiBiase and Cody Rhodes Viitattu 3.2.2024
16. ↑  Fightin' Fanboys: The Fall of Cody RhodesViitattu 11.2.2024
17. ↑  CUPACH'S SMACKDOWN REPORT 3/11: Alt. perspective review of this week's Smackdown, Booker's commentary, Did You Know CheckViitattu 11.2.2024
18. ↑  Smackdown: Of DQs and PPVsViitattu 11.2.2024
19. ↑  Intercontinental Championship - Cody RhodesViitattu 11.2.2024
20. ↑  CALDWELL'S WWE WRESTLEMANIA 28 PPV REPORT 4/1: Ongoing "virtual time" coverage of live PPV - Rock-Cena, Taker-Hunter, Punk-JerichoViitattu 11.2.2024
21. ↑  CALDWELL'S WWE EXTREME RULES PPV REPORT 4/29: Ongoing "virtual time" coverage of live PPV - Brock-Cena, Punk-Jericho in ChicagoViitattu 11.2.2024
22. ↑  Christian def. Intercontinental Champion Cody Rhodes*WWE* Viitattu 11.2.2024
23. ↑  WWE Tag Team ChampionshipsViitattu 3.3.2024 (englanniksi)
24. ↑  The New Age Outlaws def. WWE Tag Team Champions Cody Rhodes & Goldust (Kickoff Match)*wwe.com* Viitattu 3.3.2024 (englanniksi)
25. ↑  Gold & Stardust def. WWE Tag Team Champions The Usos*wwe.com* Viitattu 3.3.2024 (englanniksi)
26. ↑  WWE Tag Team Championships - The Miz & Damien MizdowViitattu 3.3.2024 (englanniksi)
27. ↑  Cody Rhodes released*WWE* Viitattu 28.1.2024
28. ↑  Cody Rhodes addresses his departure from WWE and his futureViitattu 3.3.2024 (englanniksi)
29. ↑  Cody Rhodes to Wrestle at Evolve 66Viitattu 3.3.2024 (englanniksi)
30. ↑  WrestleMania 38: Cody Rhodes returns to WWE triumphantly as ex-AEW vice president beats Seth Rollins*CBS* Viitattu 28.1.2024 (englanniksi)

Aiheesta muualla
----------------

* Kuvia tai muita tiedostoja aiheesta **Cody Rhodes** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |